
IS 


H, 


Hatid ni Marcos ay kahirapan, 
kaya ang bayan dapat lumaban 


agbulag-bulagan at nagbingi-bingihan si Ferdinand Marcos Jr sa pag- 
durusa at mga hinaing ng taumbayan nang ideklara niya sa harap ng 
kongreso na "sound" o malusog ang kalagayan ng bansa. Ang totoo, 
sa loob pa lamang ng isang buwan niya sa poder, lalo pang nalugmok sa hirap 


at krisis ang sambayanan. 


Pantasya ang mga binitiwan ni- 
yang pangako ng kasaganahan at 
kaunlaran. Inilatag niya ang direk- 
syon ng kanyang rehimen na wala 
namang pinag-iba sa gasgas na 
daan ng neoliberalismo na, sa nag- 
daang apat na dekada, ay walang 
kinahantungan kundi pabalik-balik 
na krisis at paghihirap. 

Hindi binigyan-pansin ni Marcos 
ang naghuhumiyaw na mga proble- 
ma ng masang Pilipino, laluna ang 
nagtataasang presyo ng pagkain at 
saligang pangangailangan. Kahit sa 
datos ng mga ahensya ng estado, 
hindi maitanggi ang implasyong 


6.1% noong Hunyo, na umakyat pa 
ng 6.4% nitong Hulyo. Kung ordinar- 
yong mamamayan ang tatanungin, 
hindi na masukat ang bigat ng kani- 
lang pasanin. 

Ipinagkibit-balikat lamang ni 
Marcos ang sigaw para sa umento 
sa sahod kahit tuluy-tuloy ang pag- 
dausdos ng piso, na noong Hulyo ay 
P0.84 na lamang ang halaga kumpa- 
ra noong 2018. Pipi si Marcos tung- 
kol sa matagal nang reklamo ng mga 
manggagawa sa mapang-aping sis- 
temang kontraktwalisasyon. Wala 
siyang inilatag na solusyon sa mala- 
wakang problema ng disempleyo la- 


bas sa paramihin pa ang pagpapa- 
dala ng mga manggagawa sa ibang 
bansa. 

Binalewala niya ang sigaw para 
sa tunay na reporma sa lupa. Na- 
ngako lamang siyang isang taon na 
hindi maniningil ng amortisasyon sa 
mga titulo sa ilalim ng Comprehen- 
sive Agrarian Reform Program 
(CARP). Pinaasa niya ang mga may 
titulo sa ilalim ng CARP na magka- 
karoon ng batas para burahin na 
ang natitirang amortisasyon, bagay 
na walang-saysay sa harap ng ma- 
lawakang pangangamkam ng lupa 
ng malalaking kumpanya sa mga 
plantasyon at mina. Kahit kalihim ng 
Department of Agriculture, walang 
ginagawa si Marcos sa harap ng la- 
lupang pagsirit ng presyo ng asukal, 
itlog at iba pang batayang pagkain. 
Ang tanging plano ni Marcos ay lu- 


nurin sa utang ang masang magsa- 
saka para diumano ipangkapital sa 
"bagong teknolohiya." 

Nag-astang tagapagsalita ng 
dayuhang mga bangko at korpora- 
syon si Marcos nang inilatag niya 
ang mga patakaran sa ekonomya na 
matagal nang dikta ng mga imper- 
yalista. Bingi siya sa sigaw ng 
taumbayan, pero malinaw na naki- 
kinig sa International Monetary 
Fund at World Bank nang ideklara 
niyang ang pag-akit sa dayuhang 
mga kapitalista ang sentrong pata- 
karan ng kanyang rehimen. Nagha- 
bi siya ng ilusyon na papasok ang 
mga "estratehikong industriya" sa 
mga "ecozone." Kailanman hindi 
naghatid ng industriyalisasyon sa 
Pilipinas ang dayuhang pamumuhu- 
nan, at hindi maghahatid ng pag- 
unlad sa lokal na ekonomya laluna 
ngayong panahong subsob sa krisis 
ang pandaigdigang sistemang kapi- 
talista. 

Sa harap ng bangkaroteng gub- 
yernong minana ni Marcos kay Du- 
terte, bagong mga buwis ngayon ang 
kanyang bukambibig. Siya na rin 
mismo ang nagsasaboy ng gasolina 
sa apoy ng galit ng taumbayan sa 
hindi niya pagbabayad ng buwis na 
tinatayang nagkakahalaga na nga- 
yong P203 bilyon. Target niyang si- 

Ang Ang Bayan ay inilalabas sa 
wikang Pilipino, Bisaya, Iloco, 

Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 

baa) ang.bayan@cpp.ph 


ngilin ng buwis ang mga konsyumer 
at maliliit na negosyo, kabilang ang 
mga walang hanapbuhay at kumikita 
lang ng kaunti sa munting mga ne- 
gosyong online. Habang ipinagma- 
malaki niya ang batas na CREATE, 
na nagkaltas ng singiling buwis sa 
mga dayuhang kapitalistang mamu- 
muhunan, hindi niya pinalusot ang 
kaltas na buwis sa alawans na ti- 
nanggap ng mga gurong nagserbisyo 
sa nagdaang eleksyon. 

Gaya ng halos lahat ng nagda- 
ang presidente, pagtatayo ng ma- 
gagarbong imprastruktura ang pa- 
ngunahing nilalaman ng "kaunla- 
ran" na sinasabi ni Marcos. Kailan- 
man sa nagdaang apat na dekada, 
hindi umunlad ang ekonomya ng Pi- 
lipinas dahil sa mga pinagawang tu- 
lay o kalsada. Gaya ng nangyaring 
mahigit dobleng paglaki ng utang ng 
Pilipinas tungong halos P13 trilyon 
sa ilalim ni Duterte, lalo lamang 
mababaon ang Pilipinas sa utang 
kung matutuloy ang mga proyek- 
tong mga dam, kalsada, tulay, riles, 
reklamasyon at iba pang gustong 
itayo ni Marcos, na pinatatakbo ng 
mga dayuhang kumpanya, gumaga- 
mit ng mga inaangkat na kagamitan 
at mapanira sa kalikasan. Ibinibigay 
lamang din ng mga proyektong ito 
sa mga burges komprador ang 

kontrol sa malalawak na rekursong 
pampubliko, gayundin ang mga yu- 
tilidad na dapat ay pinatatakbo ng 
gubyerno. 

Sa mahigit isang oras na pag- 
sasalita, ni isang saglit ay hindi bi- 
nigyang-pansin ni Marcos ang 
problema ng laganap na mga pag- 
labag sa karapatang-tao at mga 
pang-aabuso ng mga armadong 
pwersa ng reaksyunaryong estado. 
Ibig sabihin, aprubado sa kanya na 
sa unang buwan niya sa pwesto, 41 
ang pinatay ng pulis sa “gera 
kontra-droga;” at na 16 ang ina- 
resto at 13 ang pinatay ng kanyang 
mga sundalo, kabilang ang tatlong 
bata, sa gera kontra-insurhensya 
nito. Aprubado rin sa kanya ang 
walang lubay na red-tagging, pag- 
papasurender, pambobomba at pa- 
memerwisyo ng AFP sa mga sibil- 
yang komunidad. 

Malinaw na walang maaasa- 
hang mabuti ang masang Pilipino 
sa papet, pasista at pahirap na re- 
himeng Marcos. Kung hindi sila sa- 
ma-samang lalaban, walang du- 
dang lalo silang aapihin at pagsa- 
samantalahan. Sa gayon, dapat 
ibayong palakasin ng sambayanan 
ang kanilang sigaw at militanteng 
pagkilos para sa hinihingi nilang 
hakbanging kailangan para ibsan 
ang kanilang pagdurusa. Dapat 
magbuklud-buklod sila at palakasin 
o itatag ang mga unyon at samahan 
sa mga pabrika at pagawaan, tang- 
gapan, komunidad, eskwelahan, at 
simbahan. 

Dapat itaas at patalasin ang ka- 
mulatan at kaalaman ng mamama- 
yan tungkol sa kinakaharap nilang 
mga problema at usapin, at kung 
papaanong sila'y nililinlang at pina- 
hihirapan. Dapat itakwil ang mga 
kasinungalingan at ilusyong hinaha- 
bi ni Marcos at ng kanyang among 
imperyalista. 

Dapat isulong ng taumbayan 
ang iba't ibang anyo ng pakikibaka 
para ipaglaban ang kailangan nilang 
mga reporma. Higit sa lahat, dapat 
isulong ang armadong pakikibaka 
para isulong ang mas malaking ha- 
ngarin para sa pambansang paglaya 
at tunay na demokrasya. [29] 

5 inaresto sa loob ng 2 linggo 


| ines aktibista ang sunud-sunod na inaresto ng mga pwersa ng estado 


nitong nakaraang mga linggo. 


Dinakip ng “magkasanib na 
pwersa ng militar at pulis si Marites 
Pielago, koordineytor ng Makabayan 
sa Bicol at dating nominado ng Ba- 
yan Muna noong Hulyo 28 sa gawa- 
gawang kasong pagpaslang at bi- 
gong pagpaslang. Dinumog ng mga 
pwersa ng estado ang Dr. Nilo O. 
Roa Memorial Foundation Hospital 
sa Barangay San Francisco, Naga 
City kung saan nagpapagamot si 
Pielago. 

Magkapatid na Lumad ang dina- 
kip sa gawa-gawang kasong human 
trafficking sa araw ng State of the 
Nation Address (SONA) ni Ferdinand 
Marcos Jr noong Hulyo 25. Sina Ma- 
wing at Ismael Pangadas, mga mag- 
aaral ng Bakwit School, ay dinampot 
ng mga pulis matapos ang rali 
kontra-SONA sa Freedom Park, 
Roxas, Davao City. 


Sa tabing ng mga pekeng engkwentro 


Samantala, inaresto ng mga pu- 
lis sa gawa-gawang kasong rebelyon 
ang magsasakang si Gina Monteneg- 
ro noong Hulyo 22 sa Purok 3, Hina- 
puyan, Carmen, Surigao del Sur. 

Noong Hulyo 15, inaresto rin ng 
mga elemento ng estado si Arjay 
Verdera, kasapi ng Anakpawis 
Partylist, sa Bulusan, Sorsogon. Pi- 
nalalabas ng mga pulis na nasamsam 
mula sa kanya ang isang kalibre .38 
baril at mga bala. 

Sapilitang pagpapasurender. 
Nilinlang at sapilitang pinasurender 
ng mga elemento ng 15th IB at NTF- 
Elcac ang mga kasapi ng asosasyon 
sa Cauayan, Negros (Occidental 
noong Hulyo 7-8. Kabilang sa 
pinadalong grupo ang Caliling Small 
Agricultural Farm Workers Associa- 
tion, Tuyom Farmers Association, 
Small Farmers of Manuling, Paghi- 


liusa sang mga Mangingisda sa Lug- 
way at Paghiliusa sang Mangingisda 
sa Guiljungan. 

Sa pakikipagsabwatan ng militar 
sa lokal na gubyerno, pinalabas na 
gagawaran sila ng programang 
pangkabuhayan pero sa katunayan 
ay pinasuko bilang mga Pulang man- 
dirigma. 

Pagpapalayas. Sa pangunguna 
ng 2nd IB, kasabwat ang mga upi- 
syal ng lokal na barangay, pinalayas 
ang mahigit 94 pamilya ng magsasa- 
ka na nagbubungkal sa may 550 ek- 
taryang lupa na bahagi ng 1,807 ek- 
taryang "pastuhan" na ipinaubaya 
na sa kanila ng gubernador ng Mas- 
bate na si Antonio Kho. 

Saklaw ng lupang kanilang binu- 
bungkal ang mga barangay ng Cabu- 
ngahan, Calapayan at Villaluna sa 
Cawayan. Ang mga lupang ito ay 
pang-agrikultura, at ipinadeklara 
lamang na pastuhan para makaiwas 
sa repormang agraryo. [a5 


Buntis, 2 bata at 3 magsasaka, pinaslang ng militar 


Cp umud-sunod ang mga kaso ng walang-patumanggang pamamaril ng 
mga sundalo ng Armed Forces of the Philippines (AFP) nitong nagda- 
ang mga linggo. Pinalalabas ng mga sundalo na napaslang ang mga biktima 
sa mga engkwentro at na kasapi ang mga ito ng Bagong Hukbong Bayan 


(BHB). 


Napaslang sa pamamaril ng 
62nd IB ang 5-buwang buntis na si 
Christina Jacolbe sa Sityo Bandera- 
han, Barangay Trinidad, Guihulngan 
City, Negros Oriental noong Hulyo 
26, alas-5 ng umaga. Kasama niya 
sa tinutuluyang bahay ang kanyang 
16-taong gulang na anak na si Everly 
Kee Jacolbe at kamag-anak na si Ro- 
dan Montero, na nasawi rin sa insi- 
dente. Dating guro sa daycare si 
Christina bago napilitang tumigil sa 
pagtatrabaho matapos i-redtag at 
tugisin ng militar. 

Sa Batangas, nasawi sa pama- 
maril ng 59th IB sa Sityo Centro, 

Barangay Guinhawa, Taysan noong 
Hulyo 18 ang 9-taong gulang na si 
Kyllene Casao. Pauwi siya at kan- 
yang ama mula sa pagpapastol ng 
kanilang kambing nang paputukan 
sila ng mga sundalo. 

Pinipigilan ng 59th IB ang mga 
grupo sa karapatang-tao na mag- 
imbestiga sa pinangyarihan ng insi- 
dente at itinago ang ama ni Kyllene. 
Sa pakikipagnegosasyon sa lokal na 
gubyerno, naitulak ng mga grupo sa 
karapatang-tao ang paglulunsad ng 
isang independyenteng imbestiga- 
syon kasama ang mga grupong nag- 
tataguyod sa karapatan ng mga ba- 


ta at United Nations Children's 
Fund. 

Sa Batangas pa rin, pinagbabaril 
ng 59th IB si Maximo Digno, isang 
magsasaka sa Barangay Malapad na 
Parang, Lobo noong Hulyo 26. Ayon 
sa mga residente, si Digno ay may- 
roong problema sa pag-iisip. Isang 
araw bago nito, walang-patumang- 
gang nagpaulan ng bala ang mga 
sundalo ng 59th IB sa kalapit na lu- 
gar. 

Sa Occidental Mindoro, pina- 
tay ng 76th IB si Dante Yumanaw, 
katutubong Mangyan-Batangan at 
residente ng Sityo Tiyabong, Bara- 
ngay Ligaya, Sablayan noong Hul- 
yo 15. Siya ay kapitan ng nasabing 
barangay. 

Ginigipit ng mga sundalo ng AFP 
ang pamilya ng mga biktima at pi- 
nagbabawalang bumisita sa burol. W 


Libu-libo, dumalo sa rali 
kontra-SONA ni Marcos 


TANG sa grupong Bagong Alyansang Makabayan (Bayan), umabot sa 8,000 
katao ang nagmartsa noong Hulyo 25 sa kahabaan ng Commonwealth Ave. 
sa Quezon City upang ipahayag ang tunay na kalagayan ng bayan kasabay ng 
unang State of the Nation Address (SONA) ni Ferdinand Marcos Jr. Bago nito, 
walang batayang ipinagbawal ng Philippine National Police ang pagrarali sa kaha- 
baan ng daan at nagbanta pang aarestuhin ang sinumang lalabag sa pagbabawal. 
Binigyan lamang ng permiso ng lokal na gubyerno ng Quezon City ang rali mata- 
pos igiit ng mga organisasyon ang kanilang karapatan sa mapayapang pagtitipon. 


Pangunahing binigyan-pansin sa 
rali ang papabulusok na sosyo-eko- 
nomikong kalagayan ng mamamayan 
sa harap ng sumisirit na presyo ng 
langis, pagkain at batayang mga bi- 
lihin. Bitbit ng mga grupo ang mala- 
king balatenggang may panawagang: 
“Krisis wakasan! Ipaglaban ang lupa, 
sahod, trabaho at karapatan!" 

Kasama ang mga organisasyong 
kabilang sa People's Summit, naglatag 
din ang grupong Bayan ng 9-puntong 
adyenda ng mamamayan sa harap ng 
umiigting na krisis. Tampok dito ang 
panawagan na tugunan ang impla- 
syon at pagkaltas sa buwis sa mga 
konsyumer at pagpapasikad ng agri- 
kultura at produksyon ng pagkain. 

Kinundena rin ng mga nagpro- 
testa ang pagtatalaga ng 21,000 pu- 
lis para sa unang SONA. Maging ang 
pagsusuot ng mga damit na may 
mensaheng pulitikal, na ilang taon 
nang ginagawa ng mga kinatawan ng 
blokeng Makabayan, ay sinubukang 
supilin. 

Lumahok sa protesta ang dele- 
gasyon ng mga progresibong grupo 
mula sa Southern Tagalog. Nagkara- 
ban sila tungong Metro Manila 


noong Hulyo 24 at nagpiket sa kon- 
sulado ng China sa Makati, pamban- 
sang upisina ng Petron at iba pang 
lugar. Sumama rin sa martsa ang 
mga progresibong organisasyon mu- 
la sa Central Luzon. 

Kontra-SONA na mga protesta 
rin ang inilunsad ng mga demokrati- 
kong organisasyon sa mga syudad ng 
Baguio, Naga, Bacolod, Iloilo, 
Davao, General Santos at bayan ng 
Kalibo. 

Samantala, inaresto at ikinulong 
ng mga pulis ang dalawang kabata- 
ang Lumad na lumahok sa protesta 
sa Davao City sa gawa-gawang mga 
kaso. 

Sa ibayong dagat, inihayag din 
ng mga migranteng Pilipino ang ka- 
nilang nagkakaisang pagtutol sa an- 
ti-mamamayan at anti-mahirap na 
mga patakaran ng rehimeng Marcos 
IL. Naglunsad ng protesta ang mga 
Pilipino sa sampung estado sa United 
States, habang nagrali rin ang mga 
Pilipino sa limang prubinsya ng Ca- 
nada at sa tatlong estado sa Austra- 
lia. Nagkaroon din ng protesta sa 
Hongkong. Inilunsad nila ang mga 
protesta noong Hulyo 24 at25. Œ 


Mga residente, tutol sa pagmimina sa Romblon 


NOONG HULYO 26, nagmartsa ang mga residente ng Romblon at mga grupong 
maka-kalikasan para magprotesta sa harap ng upisina ng Department of Envi- 
ronment and Natural Resources sa Quezon City. 

Panawagan nilang itigil ang planong pagmimina sa Sibuyan Island. Ayon 
sa mga residente, apektado ng pagmimina ang kanilang kabuhayan na nakade- 
pende sa yamang-dagat, lupa ng palayan, kopra, at mga pananim na gulay. 

Noong 2011, napatigil ang operasyon ng Atlas Philippines Mining Corpo- 
ration sa Sibuyan dahil sa idinulot nitong paninira sa kalikasan sa isla. Subalit 
nitong Setyembre 2021 muli itong pinahintulutang mag-opereyt matapos ila- 
bas ni Rodrigo Duterte ng Executive Order 130. 


4 


A 


Kampanyang #ML50, inilun- 
sad. Inilunsad noong Hulyo 21 
sa Quezon City Sports Club ang 
kampanyang ML50 (Martial 
Law 50) bilang paggunita sa 
ika-50 taon ng madidilim na 
araw ng batas militar sa ilalim 
ng diktadurang US-Marcos I. 
Pinangunahan ang aktibidad ng 
mga biktima ng batas militar, 
beterano at bagong aktibista, 
kasama ang mga demokrati- 
kong organisasyon. Layon ni- 
tong ipagtanggol ang katotoha- 
nan at kasaysayan at patuloy na 
paggiit ng hustisya para sa mga 
biktima sa ilalim ng paghahari 
ng anak ng diktador. 


Palayain si Elmer Forro! Nag- 
lunsad ng “tahimik na protesta” 
ang mga kaanak, kaibigan at 
katrabaho ni Elmer Forro sa ha- 
rap ng Iloilo Hall of Justice 
noong Hulyo 29 upang ipana- 
wagan ang agarang pagpapala- 
ya sa kanya. Inaresto noong 
Marso 29 si Forro, secretary 
general ng Bayan-Panay, sa ga- 
wa-gawang kaso ng bigong 
pagpaslang. 


Mga magsasaka sa Isabela, 
nagbarikada laban sa mina. 
Sama-samang nagbarikada 
noong Hulyo 19 ang mga mag- 
sasaka, katutubo at setler sa 
Cordon, Isabela upang pigilan 
ang Golden Summit Mining 
Corporation (GSMC) na magta- 
yo ng bakod sa kanilang lupang 
sinasaka at tinitirhan. Mahigit 
150 ektarya na dating mga pas- 
tuhan ang balak na gawing mi- 
nahan ng GSMC. Ayon sa mga 
residente, humihingi pa lamang 
ang kumpanya ng bagong per- 
mit pero pilit na itong nanghihi- 
masok sa lupa. Inireklamo na 
noon ang GSMC dahil sa ope- 
rasyon ng open-pit mining na 
sumira sa mga palayan, maisan 
at sa Diadi River. Hindi rin ito 
nagpapasahod nang tama sa 
mga minero. 

Rehabilitasyon, di reklamasyon: Mga paglaban 


OC State of the Nation Address ni Ferdinand Marcos Jr noong Hulyo 25, bi- 
nanggit niya na wala siyang isususpinde sa mga proyektong imprastruktu- 
ra na nasimulan na sa ilalim ni Rodrigo Duterte. Kabilang dito ang di bababa sa 
30 proyektong reklamasyon na nasa iba't ibang antas ng implementasyon, di- 


senyo at paghahanda. 


Wala ni isa sa mga proyektong 
ito ang hindi binatikos ng mga syen- 
tista at mga organisasyong maka- 
kalikasan. Mula sa mga pangakong 
isla sa Manila Bay, tungo sa mga 
“smart city” sa Cebu at iba't ibang 
mga prubinsya, mariin ang pagtutol 
ng mga manggagawa, mangingisda, 
maliliit na negosyante at magsasa- 
kang mapalalayas at mawawalan ng 
kabuhayan dahil sa mga ito. 


Mapanira sa kalikasan 

Marami at masasaklaw na ang 
syentipikong pag-aaral kaugnay sa 
pinsalang dulot ng mga proyektong 
reklamasyon kapwa sa mga baybayin 
at kanugnog na mga lupain. Sinisira 
nito ang tirahan ng libu-libong kla- 
seng mga hayop at halaman sa kara- 
gatan, gayundin ang maraming uri 
ng ibon. Winawasak nito ang mga 
bakawan na nagsisilbing likas na 
pansalag sa pagbaha, pagtaas ng 
tubig ng karagatan, malalakas na 
bagyo, tsunami at mga storm surge o 
biglang paglaki ng tubig katulad ng 
nangyari sa Tacloban City sa pana- 
hon ng bagyong Yolanda. 

Dagdag sa mga ito, palalalain ng 
mga artipisyal na isla ang likas na 
mga peligro sa mga look, tulad ng 
mabilis na pagbaba ng tubig at 


| KARAPATAN 
PANGINGISDA 

liquefaction (paglambot ng lupa du- 
lot ng madalas na paggalaw nito). 
Ang mga coral reef (mga pook sa ka- 
ragatan na mayaman sa halaman at 
hayop) ay mapipinsala rin ng labis na 
siltasyon dulot ng kaakibat na dred- 
ging. Apektado ng reklamasyon ma- 
ging ang mga baybay kung saan ku- 
kunin ang itatambak na lupa para sa 
mga artipisyal na isla. 

Ayon sa mga syentista ng gru- 
pong Agham, mali ang mga argu- 
mentong ginagamit para bigyan-kat- 
wiran ang mga proyekto. Halimbawa 
rito ang pagsasabing “patay na” ang 
Manila Bay laluna sa bahaging Metro 
Manila dahil wala na ritong nabubu- 
hay na isda, coral reef, seagrass at 
mga bakawan. Hindi man napapa- 
ngisdaan ang naturang erya, bahagi 
ito ng buong katubigan na sumasak- 
law sa mga prubinsya ng Bulacan, 
Cavite at Bataan. Anumang aktibi- 
dad saanmang bahagi nito ay may 
epekto sa buong look. Sa kabuuan, 
itinuturing itong isa sa pinakapro- 
duktibong pangisdaan sa bansa. 

Lalong matingkad ang pinsala ng 
reklamasyon sa mga baybayin ng 
Cebu, Dumaguete at iba pang mga 
look na may mauunlad na buhay ma- 
rino at nakarugtong sa mas masak- 
law pang ekosistema. 


Kontra-mamamayan 

Libu-libo ang mawawalan ng 
bahay at kabuhayan dulot ng mga 
proyektong reklamasyon. Mayorya 
sa kanila ay malaproletaryo na may 
mabababang kita at maliliit na ma- 
ngingisda. Sa taya ng mga syentis- 
ta, umaabot sa 1.24 milyon ang sig- 
nipikanteng maaapektuhan ng mga 
proyektong reklamasyon na suma- 
saklaw ng halos 40,000 ektarya sa 
buong bansa. Sa pangkalahatan, 
apektado ang suplay ng pagkain du- 
lot ng pagliit ng mapagkukunan ng 
isda at ibang pagkaing dagat. 

Sa Metro Manila, di bababa sa 
100,000 residente sa Baseco, Paro- 
la, Tondo Foreshoreland at Malate 
ang mapalalayas sa apat pa lamang 
na proyektong reklamasyon. Sa Bu- 
lacan, pinalayas na ng San Miguel 
Corporation ang 700 pamilya ng 
mangingisda gamit ang panunuhol, 
panlilinlang at tahasang karahasan. 
Bumaba na ang nakukuhang isda sa 
kalapit na mga barangay dahil sa ili- 
gal na pamumutol ng kumpanya sa 
mga bakawanan. 

Sa Cebu, 500 mangingisda sa 
Liloan at Consolacion ang mawawa- 
lan ng kabuhayan dahil wawasakin 
ng 235.8-ektaryang proyektong 
reklamasyon ang mga pangisdaan at 
bakawanan. Dagdag sa kanila ang 
2,000 manggagawa ng mga pagga- 
waan ng barko na ipasasara ng rek- 
lamasyon. Ganito rin ang mangya- 
yari sa mga mangingisda sa tatlong 
barangay sa Minglanilla. 

Sa Dumaguete, 1,000 mangi- 
ngisda ang mawawalan ng hanap- 
buhay at 38,000 pang residente sa 
walong barangay ang mamemeligro 
ang kabuhayan at tirahan. 

Sa lahat ng mga kasong ito, ta- 
nging malalaking negosyo at dayu- 
hang kumpanya ang makikinabang 
sa mga gusali, tirahan, tindahan, 
kasino at iba pang libangang pantu- 
rista na itatayo sa mga reklamadong 
lupa. (Basahin ang unang bahagi sa 
nakaraang isyu: Mapanirang mga 
proyektong reklamasyon: Pamana ni 
Duterte kay Marcos.) [ao] 

Walang patumanggang pambobomba ng AFP, 


salot sa sibilyan 


N apabalita noong Hulyo ang plano ng 79th IB, isang kumand sa ilalim ng 
303rd IBde, na maghulog ng mga bomba sa Minapasuk Mandalagan 
Mountain Range sa Negros. Bahagi diumano ang planong ito para sa kampan- 
yang kontra-insurhensya laban sa Bagong Hukbong Bayan (BHB). Bago ang bi- 
nalak na 3-araw na pambobomba, tinangka nang palayasin ng militar ang mga 
residente ng 21 sityo sa dalawang barangay sa Calatrava sa pamamagitan ng 
walang awat na pananakot, pambabanta at intimidasyon na nagbunsod ng 
mahigpit na pagtutol ng mga residente at lokal na ahensya. 


Tatamaan ng planong pambo- 
bomba ang Northern Negros Natural 
Park, isang susing pook pangkalika- 
san (biodiversity area) at isa sa pi- 
nakamalawak na protektadong lugar 
sa Northern Negros. Isasapeligro ng 
pambobomba ang mga hayop at ha- 
laman na matagal at masusi nilang 
inalagaan. 

Ang insidenteng ito ay isa la- 
mang sa puu-puong kaso ng panana- 
lasa ng Armed Forces of the Philip- 
pines (AFP) sa mga sibilyang komu- 
nidad at kagubatan sa ngalan ng 
operasyong pagtugis sa mga yunit 
ng hukbong bayan. 


Walang patumangga 

Mula sa mga ulat na natanggap 
ng Ang Bayan (AB), hindi bababa sa 
591 bomba ang inihulog mula sa ere, 
589 na bomba ang pinakawalan mula 
sa mga kanyon, at 74 serye ng mga 
istraping mula sa helikopter ang isi- 
nagawa ng AFP mula 2017 hanggang 
Hulyo 15 ngayong taon. Tinatayang 

mas mataas pa rito ang aktwal na 
bilang dahil hindi lahat ng mga aerial 
strike at panganganyon ay naiuulat 
sa AB o sa masmidya. Sa mga ito, pi- 
nakamarami ang naganap na pam- 
bobomba (56 na insidente) noong 
2021. 

Naglunsad ng mga pambobomba 
sa 36 o 44% ng mga prubinsya. Sa 
ulat, pinakamarami ang naitala sa 
Bukidnon (22), kasunod ang 
Northern Samar, Davao del Norte, 
Surigao del Sur, Agusan del Sur, 
Agusan del Norte, North Cotabato, 
Cagayan, Quezon, Negros Occiden- 
tal, Sultan Kudarat, Maguindanao, 
Camarines Sur at Mountain 
Province. 

Sa mga bombang inihulog, 109 o 
18.44% lamang ang may tinamaang 
kampuhan ng BHB. Mas marami pang 
tinamaang sundalo at pulis ng reak- 
syunaryong estado (68 patay at 20 
sugatan) sa walang patumanggang 
mga aerial strike kaysa sa mga Pulang 
mandirigma (66 patay at 15 sugatan). 


Agosto 7, 2022 


Hindi bababa sa 10 sibilyan ang naiu- 
lat na napatay at apat ang nasugatan. 
Pinakamalaki ang pinsala sa si- 
bilyang buhay sa direktang pambo- 
bomba sa isang komunidad ng Moro 
sa Maguing, Lanao del Sur at sa kam- 
puhan ng maliitang minero sa Santa 
Clara, Gonzaga, Cagayan. Nagdudu- 
lot ang mga pambobomba ng di kana- 
is-nais na epekto sa mga buntis at 
matatanda at malalalim na troma sa 
mga bata. Sa kabuuan, umaabot sa 
10,339 pamilya o humigit-kumulang 
60,000 indibidwal ang napilitang 
magbakwit dahil sa mga ito. 

Mahihinuha sa mga datos na 
walang malinaw na target ang ka- 
lakhan ng mga pambobomba ng 
AFP. Tanging 6% lamang sa mga in- 
sidente ng pambobomba ang may ti- 
namaang kampo ng BHB. Ang 82% 
ay isinagawa sa magugubat na bun- 
dok kung saan walang tinatamaan o 
presensya man lamang ng mga yunit 
ng BHB. Ang 35% sa mga ito ay isi- 
nagawa direkta o malapit sa mga si- 
bilyang komunidad at puminsala sa 
mga sakahan at mga imprastruktu- 
ra. 

Sa kada pambobomba sa pinag- 
hihinalaang mga kampo ng BHB, di 
bababa sa 10 bomba ang ihinuhulog 
ng AFP. Ang mga ito'y lumikha ng 
malalalim na butas sa lupa at mala- 
lakas na ingay na gumugulantang sa 
mga residente, kanilang mga ala- 
gang hayop, pati na rin sa mga ha- 
yop sa gubat. 

Alinsunod sa datos, kailangang 
magbagsak ng 10 bomba at mara- 
ming serye ng bala ang AFP para 
makatama ng isang Pulang mandi- 
rigma. Sobra-sobra ang lakas-pa- 
mutok na ginagamit ng AFP (mga 
500 at 250-libras na bomba) laban 
sa mga tent at gawang-kahoy na 
temporaryong silungan ng BHB. Ang 
gayong kalalakas na bomba ay gina- 
wa para pumulbos ng mga gusaling 
gawa sa semento at bakal. (Sa 
susunod na isyu: Masasamang epek- 
to ng aerial bombing sa kalikasan ).i@ 


ANG BAYAN 


Sakuna at dislokasyon ang dulot 
ng pagmimina sa Davao Oriental 


San at malawakang dislokasyon ang idinulot ng deka-dekada nang ope- 
rasyon ng Pujada Nickel Project na matatagpuan sa Banaybanay at Mati 
City sa Davao Oriental. Ang proyektong ito ay pinagkakakitaan ng lokal na 
gubyerno at mga ahensya at marahas na ipinagtatanggol ng militar at pulis sa 
kabila ng tahasang masasamang epekto ng pagmimina sa lugar. 


Noong Enero, nagkulay-kahel 
ang dating malilinaw na ilog ng Ma- 
pagba at Pintatagdan sa Banayba- 
nay dahil sa siltasyon (napupuno ng 
banlik) na dulot ng mga operasyon 
ng Riverbend Consolidated Mining 
Corporation-Arc Nickel Resources. 
Isinuspinde ng Department of Envi- 
ronment and Natural Resources 
(DENR) ang kumpanya pero pinaya- 
gan ding muling magbukas matapos 
ang dalawang buwan. 

Ibinigay ang orihinal na konse- 
syon sa pagmimina sa lugar noong 
2004 sa Austral Asia Link Mining 
Corporation at Hallmark Mining 
Corporation, kapwa kumpanya ng 
Asiaticus Management Corporation 
(Amcor). Kasosyo ng Amcor ang BHP 
Billiton, isang kumpanyang nakabase 
sa Australia at kinikilala bilang pina- 
kamalaking kumpanyang mina sa 
buong mundo. Nagkukunwari itong 
tagapagtaguyod ng “responsableng 
pagmimina.” 

Saklaw ng konsesyon ang 
17,000 ektaryang nasa gitna at ka- 
nugnog ng dalawang deklaradong 
protektadong erya—ang Mt. Hami- 
guitan Wildlife Range at Pujada 
Bay Protected Seascape and 
Landscape. Ang Mt. Hamiguitan ay 
tirahan ng ilang nanganganib na 
mawalang hayop tulad ng Philippi- 
ne Eagle. Madalas namang mama- 
taan sa Pujada Bay ang mga du- 
gong. Noong 2016, isinuspinde ng 
noo'y kalihim ng DENR ang buong 
proyekto at tinawag na “kabali- 
wan” ang pagbibigay ng ahensya ng 
permiso. Binawi ni Rodrigo Duterte 
ang suspensyon at muling pinaya- 
gan noong 2019. 

Idinadahilan ng lokal na gubyer- 
no ng Davao Oriental, sa pangungu- 
na ng gubernador nito, na hindi na- 

man saklaw ng minahan ang dala- 
wang protektadong lugar. Gayunpa- 
man, apektado ng pagmimina ang 
kalidad ng tubig, hangin, biodiver- 
sity, mga rekurso at mga komunidad 
sa paligid nito. Ayon sa isang pana- 
naliksik, hindi limitado at kumawala 
na sa kalupaang saklaw ng opera- 
syon ang polusyong dala ng open-pit 
mining. Kita sa mga imahe na kuha 
mula sa kalawakan ang pagkakalbo 
ng kagubatan sa Mt. Hamiguitan at 
lubos na pagkasira sa hugis ng kalu- 
paan sa watershed. 

Dahil malapit ang mga minahan 
sa Pujada Bay, malaki ang posibili- 
dad na ang mga basura (mine tai- 
ling) nito ay tatangayin tungo sa lu- 
gar na may mga coral reef at sisira 
sa mga ito. Ibababa rin ng mga ba- 
surang kemikal ang kalidad ng tubig 
na papatay sa mga isda at iba pang 
hayop at pananim sa dagat. 

Mula't sapul, mariin na ang pag- 
tutol ng mga residente, ng simbahan 
at mga mga grupong maka-kalikasan 


sa mga operasyong mina. Nitong 
taon, muling umarangkada ang pag- 
tutol ng mamamayan ng Mati mata- 
pos ianunsyo ang muling pagbubu- 
kas ng Amcor. Dahil dito, tinangka 
ng mga upisyal ng kumpanya na su- 
hulan noong Hulyo 27 si Bishop Abel 
Apigo ng Mati para iatras ng 
simbahan ang pagtutol nito sa ma- 
panirang pagmimina. 

“(A)ng deka-dekadang pagmi- 
mina at kaakibat na operasyong 
pagtotroso sa Davao Oriental ay 
kumalbo sa mga gubat, lumason sa 
mga ilog, at dumiskaril sa mga ko- 
munidad ng mga magsasaka at Lu- 
mad at kanilang mga kabuhayan,” 
ayon sa National Democratic Front- 
Southern Mindanao Region (NDF- 
SMR). Ang mga epekto ng pagmimi- 
na ay ramdam na ramdan ng ma- 
mamayan, laluna sa panahon ng 
malalakas na ulan at bagyo. Sa 
unang bahagi ng taon, matitinding 
bagyo, ulan, pagguho ng lupa at 
nakaaalarmang mga kaso ng pagta- 
tae ang dinanas ng mga residente 
sa mga komunidad na ito. “Lalo pa 
itong pinalala ng palpak na tugon 
ng reaksyunaryong rehimen sa mga 
sakuna,” anito. 

Taliwas sa ipinagmamayabang 
ng mga kumpanya sa mina rito, 
hungkag ang nakuha nitong Free, 
Prior, and Informed Consent mula 
sa mga katutubong Mandaya na na- 
katira sa lugar. Ang nagbigay nito 
ay isang pekeng konseho ng mga 
nakatatanda na itinayo ng kumpan- 
ya at hindi kinikilala ng mayorya ng 
mga Mandaya. 

Katangahan at iresponsable ang 
pagpapahintulot at pagbibigay-kat- 
wiran sa patuloy na mga operasyon 
ng pagmimina, batikos ng NDF-SMR 
sa mga upisyal ng lokal at pamban- 
sang gubyerno. Sa aktwal, tanging 
ang rebolusyonaryong kilusan, sa 
pamamagitan ng Bagong Hukbong 
Bayan, ang tuluy-tuloy na nagpapa- 
taw ng parusa sa mapanirang mga 
kumpanyang ito. [26] 

mabpaLina SAL ITA 


O./ 59% 


itinaas ng rehimen ni Joseph 


Biden sa tantos ng interes sa 
US. Pinangangambahang 
magreresulta ito sa pagbagsak 
ng mga negosyo at pagbagal 
ng ekonomya tungong 


do Sj S ang natuturukan ng dalawang resesyon. 
dosis ng bakuna. 


ng bakunang kontra-Covid 19 
4 ) 5 ang napaso noong Hulyo 
° dulot ng mabagal at panaka- 


nakang kampanya sa 


milyong pagbabakuna. Ito ay sa 


kabila nang 65% pa lamang 


HULYO 30 AT AGOSTO 4, 1969 


l i Dalawang beses na sinalakay ng bagong-tatag na BHB ang Clark 
Airbase sa Angeles, Pampanga. Anim na sundalong Amerikano 
ə em) ang napatay at apat ang nasugatan sa mga atake. Dagdag sila sa 
apat na sundalong Amerikano na napatay at dalawang sugatan 


mula sa nauna pang mga atake ng BHB. 


ə Pinagkunan: Ang Bayan, Bol. 1 Blg. 4 Setyembre 15, 1969 


o 


MONKEYPOX 


ay nakahahawang sakit na inihahalintulad 


WALANG ATRASAN 


Muling isinara ng Twitter ang mga akawnt ng 


sa smallpox (bulutong). Kasalukuyan itong 


kumakalat sa buong mundo at idineklarang 


“global health emergency” ng WHO noong rebolusyonaryong kilusan noong Agosto 1. 
Hunyo 23. Natukoy ang unang kaso sa 


Pilipinas noong Hunyo 29. Para laging updated, sundan ang bagong mga akawnt 


ng PKP at Ang Bayan sa @prwc_info2, 


@cpp_angbayan1 at @cpp_marco1, para sa 


pinakabagong balita kaugnay sa rebolusyonaryong 


kilusan. 


7 Amjad 
Abu Alia 


16-taong gulang na 


ang naitalang intensity 
(lakas) ng lindol na 


tumama sa Ilocos, 


227,808 ektarya 


na lamang ang natitira sa 450,000 ektaryang 
bakawanan sa Pilipinas mula noong 1920 dulot ng 
walang pakundangang ekspansyon ng komersyal na 
palaisdaan, reklamasyon at sea wall. Kalahati 
(120,000 ektarya) lamang dito ang orihinal na mga 
punong bakawan. 


Pinagkunan: Mangrove Vegetation Index, 2019 


Cagayan Valley at 
Cordillera noong Hulyo 
27. Sampu ang namatay, 
mahigit 300 ang 
nasugatan at kabuuang 
300,000 mamamayan ang 


naapektuhan. 


Pinagkunan: National Disaster 
Risk Reduction and Management 
Office, Agosto 1 


Palestinong binaril ng 
mga pwersang Israeli 
noong Hulyo 29 sa isang 
kilos-protesta laban sa 
okupasyon sa mga 
teritoryo ng Palestine. 
Siya ang ika-17 
Palestinong bata na 
pinatay ng Israel mula 
Enero 2022. 

ANG BAYAN 


Pagbabalik-tanaw sa pang-aagaw 


ng lupang ninuno sa Far South Mindanao 


TANG Agosto 9 ay Internasyunal na Araw ng Katutubong Mamamayan, ayon 
sa United Nations. Ginugunita ang araw na ito ng mga pambansang 
minorya sa Pilipinas na walang awat na nakikipaglaban para sa kanilang lupa 
at mga karapatan. Kabilang sa mga ito ang Lumad sa malayong timog Minda- 
nao na dumanas ng deka-dekadang pang-aatake, laluna sa ilalim ng batas mi- 


litar ni Ferdinand Marcos Sr. 


Simula dekada 1950 naganap 
ang pinakamatinding pagkawasak 
ng kagubatan sa timog Mindanao. 
Laganap ang pandarambong ng mga 
dayuhang kumpanya dulot ng Parity 
Law na nagbigay ng karapatan sa 
US at iba pang imperyalistang kum- 
panya na samantalahin ang likas na 
yaman ng Pilipinas. Ginamit ng mga 
ito ang papet na estado at reaksyu- 
naryong sandatahan para palayasin 
ang mga Lumad at agawin ang ya- 
mang sagana sa kanilang mga lupa- 
in. Ito rin ang nagtulak sa mga ka- 
tutubo na maglunsad ng mga arma- 
do at di armadong pag-aalsa para 
ipagtanggol ang kanilang mga ko- 
munidad. 

Lumaganap noong dekada 1950 
at 1960 ang mga pag-aalsa laban sa 
pagtotroso, pagpapalawak ng mga 
rantso at pang-aagaw ng lupa ng 
ilang lokal na burukrata sa Saranga- 
ni at South Cotabato. Sa Davao del 
Sur, pinalayas ng mga Klagan sa 
Malita si Capt. Villamor, isang upi- 
syal ng sandatahang Amerikano na 
nang-agaw ng lupa at nagsamantala 
sa mga Lumad. 

Para ipagtanggol ang interes ng 
malalaking negosyo, naglunsad ang 
Philippine Constabulary ng malawa- 
kang operasyon sa Malungon, Tam- 
pakan at mga lugar sa paligid ng Mt. 
Matutum noong simula ng dekada 
1960. Dahil sa tuminding kaguluhan 
ay hindi namalayan ng mamamayan 
ang pagpasok ng Dole Philippines sa 
Polomolok, Tupi at Mt. Matutum 
noong 1963. Sa panahong iyon ay 
mahigit 200 na mga katutubong tu- 
mututol sa plantasyon ang pinaslang 
ng mga sundalo at paramilitar na 
dumidepensa sa kumpanya. 

Nagsagawa ang US at Japan ng 

kani-kaniyang eksplorasyon ng pet- 
rolyo at bakal sa ilang lugar sa Maa- 
sin at Alabel noong 1965 at 1968. 
Pagsapit ng 1969 ay inumpisahan na 
ng Sierra Madre Corporation, isang 
kumpanyang Amerikano, ang opera- 
syon nito. Subalit nilabanan ito ng 
mga B'laan kaya napilitan itong 
umatras matapos ang dalawang 
taon. 

Sa huling mga taon ng dekada 
1960, namayani ang armadong pag- 
aalsa ng mga B'laan sa Kyumad, Ala- 
bel at dumalas ang mga pag-atake 
sa mga rantso. Sa layong patahimi- 
kin ito ay nakipagdayalogo si Ferdi- 
nand Marcos Sr sa mga lider ng 
pag-aaklas noong 1971. Ipinangako 
ng diktador na ibibigay ng pamaha- 
laan ang kanilang kahilingan na kila- 
laning lupang ninuno ang Kyumad sa 
kundisyong magpapailalim ang tribu 
sa programa ng Presidential Assis- 
tance for National Minorities o Pa- 
namin. 


Dahas at panlilinlang 

Pinagsabay ni Marcos ang maig- 
ting na armadong pang-aatake at 
Panamin para nyutralisahin ang pag- 
alsa ng mga minoryang pamayanan. 
Itinalaga ni Marcos bilang pangulo 
ng ahensya ang kanyang kroning si 
Manuel “Manda” Elizalde. 

Naging kontrobersyal si Elizalde 
at ang Panamin sa mga programa ni- 
to sa pamayanang T'boli sa South 
Cotabato. Matapos ideklara ni 
Marcos ang Kematu bilang bahagi ng 
5,224 ektaryang saklaw ng Tagobili 
Reservation ay itinayo dito ni Elizal- 
de ang sentro ng operasyon ng 
ahensya. Ngunit di nagtagal ay 
inumpisahan na ang operasyon ng 
mina sa Kematu ng sabwatang 


Marcos-Elizalde at ilang mga lider 
ng tribu. 

Taong 1971, ginulat nina 
Marcos at Elizalde ang buong mun- 
do sa “pagkakadiskubre” umano ng 
isang grupo ng “Stone Age people” 
na naninirahan sa isang kweba sa 
bundok ng Tasaday sa Lake Sebu, 
South Cotabato. Agad na idineklara 
ang paglalaan ng 19,000 ektarya bi- 
lang Tasaday Reservation para pro- 
tektahan umano ang “tribu ng Ta- 
saday.” 

Subalit nang lumaon ay nalan- 
tad ang mga kasinungalingan ng 
diktadura at pagkukunwari nitong 
makatao. Lumabas na isang mani- 
obrang pampulitika lamang ang 
“pagkakadiskubre” ng Tasaday para 
iligtas ang imahe ni Marcos. Kina- 
sangkapan din ang pagtatayo ng 
mga reserbasyon para siguruhin ng 
pangkating Marcos at Elizalde na si- 
la lamang ang makikinabang sa mga 
likas na yaman at natitirang kagu- 
batan sa lupang ninuno. (Sa 
susunod na isyu: Matatagumpay na 
paglaban ng mga Lumad sa panahon 
ng batas militar.) [26] 

Kasuklam-suklam na tubo ng mga kumpanya ng langis 


[Peto noong Agosto 1 ng Petron na lumobo ang kita ng kumpanya 
tungong P7.7 bilyon ($138.9 milyon) sa unang hati ng 2022 o doble kum- 
para sa P3.87 bilyon (o $69.8 milyon) na kita nito sa unang hati ng 2021. 


Pinalalabas ng mga lokal na 
kumpanya sa langis na ang halos 
lingguhang pagtaas sa presyo ng 
diesel at gasolina ay resulta ng pag- 
taas ng presyo ng krudong langis sa 
pandaigdigang pamilihan. Ito ay ka- 
hit repinadong mga produktong pet- 
rolyo mula sa China, Japan, South 
Korea, Singapore at iba pang bansa 
ang iniaangkat ng mga lokal na kum- 


panya. 
Ang walang-kapantay na paglo- 
bo ng kinakamal na tubo ng mga mo- 


sa pamilihan. Ang totoo, tumataas 
ang presyo ng langis dahil sa di 
maibsang pagkagahaman sa tubo ng 
mga monopolyo kapitalista. 

Noong Hulyo, iniulat ng mga 
monopolyong kumpanya ng langis sa 
US na tumabo sila ng walang kapan- 
tay na kita sa ikalawang kwarto ng 
taon (Abril hanggang Hunyo). Ayon 
sa Exxon Mobil Corp, pinakamala- 
king kumpanya ng langis sa US, tu- 
mubo sila ng $17.9 bilyon sa ikala- 
wang kwarto, halos apat na ulit na 
mas malaki sa kita nila ($4.69 bil- 


2021. 

Samantala, nahigitan ng doble 
ng Chevron ang dating pinakamala- 
king tubo nito noong 2008. Sa ikala- 
wang kwarto ng taong kasalukuyan, 
kumita ito ng $11.6 bilyon. Apat na 
ulit din itong mas malaki kumpara sa 
$3.1 bilyong tubo sa parehong pa- 
nahon noong 2021. 

Kumita naman ang Shell ng 
$11.59 bilyon sa ikalawang kwarto 
ng taon, dalawang ulit na mas mala- 
ki ($5.5 bilyon) kaysa ikalawang 
kwarto ng 2021. Nag-ulat din ang 
Total Energie ng $5.8 bilyong kita 
noong ikalawang kwarto, halos dob- 
le sa tubo nitong $3.5 bilyon sa pa- 
rehong panahon noong nakaraang 


nopolyong kumpanya sa langis ay 
hindi dulot ng kakulangan ng suplay 


yon) sa parehong panahon noong taon. AB] 


Linggo ng Pag-alala sa mga Martir, 
inilunsad ng CPI (Maoist) 


PINARANGALAN AT INALALA ng Communist Party of In- 
dia (Maoist) ang mga martir ng rebolusyong Indian mula 
Hulyo 28 hanggang Agosto 3, Linggo ng Pag-alala sa mga 
Martir. Pinagpugayan nila ang umaabot sa 124 Indian na 
namartir habang nagpapatupad ng kani-kanilang rebolu- 
syonaryong tungkulin sa nagdaang taon at kanilang mga 
dakilang lider tulad nina Charu Majumdar (namatay 50 
taon na ang nakararaan) at Kanhai Chatterjee (namatay 
40 taon na ang nakaraan.) 

“Sinasaluduhan ng Komite Sentral ang lahat ng mga 
martir na nag-alay ng kanilang buhay para sa layunin ng 
pagtatayo ng sosyalismo...at para sa bagong demokrati- 
kong rebolusyon sa India,” ayon sa pahayag ni Abhay, ta- 
gapagsalita ng CPI (Maoist). 

Sa hiwalay na pahayag ng CPI (Maoist) Central Regi- 
on Bureau, pinagpugayan nila ang mga martir ng mga 
Adivasi o katutubo sa bansa at ang kanilang nagpapatuloy 
na pakikibaka. 

Nanawagan din sila ng suporta para sa pagtindig ng 
mga Adivasi laban sa imperyalistang pandarambong at 
pagtatanggol sa kanilang lupang ninuno kaugnay ng pa- 
parating na Pandaigdigang Araw ng mga Katutubo sa 
Agosto 9. 

Biktima ng pasistang rehimen ang mga katutubo 
kung saan ginigipit at isinasantabi ng estado ang mga 
hindi kabilang sa relihiyong Hindu. Higit 896 ng popula- 
syon ng India ay mga katutubo at nanganganib ngayon 
dahil sa mga anti-katutubong batas na sapilitang pagpa- 
parehistro, bagong batas kaugnay ng pag-aari sa gubat 
at iba pa. 

Mga rider sa Davao, gwardya ng UP, 
nagkamit ng mga tagumpay 


DALAWANG SAMAHAN NG mga kontraktwal na 
manggagawa ang magkasunod na nagkamit ng mga 
tagumpay noong nakaraang linggo. 

Sa Davao, iniutos ng National Labor Relations 
Commission na bayaran ng Foodpanda Philippines 
Incorporated ng P2 milyon ang pitong manggaga- 
wang iligal nitong tinanggal bilang mga delivery rider 
noong nakaraang taon. Ang Foodpanda ay kumpan- 
yang nagdedeliber ng pagkain. 

Kabilang ang pito sa daan-daang manggagawa 
ng Foodpanda na nagprotesta noong Hulyo 2021 
dahil sa walang malinaw na kwenta ng kanilang kita 
sa bawat deliberi, kawalan ng benepisyo at protek- 
syon. Kinwestyon din nila ang 10-taong suspensyon 
ng mga drayber dahil sa paglahok sa protesta nang 
hindi sumipot ang maneydsment sa kanilang daya- 
log. 

Samantala, sa Quezon City, tuluyan nang ibi- 
nasura ng administrasyon ng University of the Phi- 
lippines-Diliman noong Hulyo 29 ang kanilang 
kontrata sa FEMJEG Security Agency. Noong Hun- 
yo, sinisante ng kumpanyang ito ang mahigit 100 
gwardya na deka-dekada nang nagtatrabaho sa 
unibersidad bago ibigay ng UP sa kanila ang 
kontrata. Nagreklamo naman ang mga gwardya sa 
ilalim ng kanilang agency kaugnay ng pagkaantala 
at pambabarat ng kanilang sahod. Wala rin silang 
benepisyo at pinagbantaang tatanggalin sa trabaho 
kung magreklamo sa Department of Labor and 
Employment. 

